CELEX: 62019CA0911
Language: fi
Date: 2021-07-15 00:00:00
Title: Asia C-911/19: Unionin tuomioistuimen tuomio (suuri jaosto) 15.7.2021 (ennakkoratkaisupyyntö, jonka on esittänyt Conseil d’État – Ranska) – Fédération bancaire française (FBF) v. Autorité de contrôle prudentiel et de résolution (ACPR) (Ennakkoratkaisupyyntö – SEUT 263 ja SEUT 267 artikla – Sitomaton unionin toimi – Tuomioistuinvalvonta – Euroopan pankkiviranomaisen (EPV) antamat ohjeet – Vähittäispankkituotteiden tuotehallintamenettelyt – Pätevyys – EPV:n toimivalta)

20.9.2021   
            
            
               FI
            
            
               Euroopan unionin virallinen lehti
            
            
               C 382/3
            
         
      Unionin tuomioistuimen tuomio (suuri jaosto) 15.7.2021 (ennakkoratkaisupyyntö, jonka on esittänyt Conseil d’État – Ranska) – Fédération bancaire française (FBF) v. Autorité de contrôle prudentiel et de résolution (ACPR)
      (Asia C-911/19) (1)
      
      (Ennakkoratkaisupyyntö - SEUT 263 ja SEUT 267 artikla - Sitomaton unionin toimi - Tuomioistuinvalvonta - Euroopan pankkiviranomaisen (EPV) antamat ohjeet - Vähittäispankkituotteiden tuotehallintamenettelyt - Pätevyys - EPV:n toimivalta)
      (2021/C 382/03)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État
      
         Pääasian asianosaiset
      
      
         Kantaja: Fédération bancaire française (FBF)
      
         Vastaaja: Autorité de contrôle prudentiel et de résolution (ACPR)
      
         Tuomiolauselma
      
      
                  1)
               
               
                  SEUT 263 artiklaa on tulkittava siten, että vähittäispankkituotteiden tuotevalvontamenettelystä 22.3.2016 annettujen Euroopan pankkiviranomaisen ohjeiden (EPV/GL/2015/18) kaltaisista toimista ei voida nostaa kyseisessä artiklassa tarkoitettua kumoamiskannetta.
               
            
                  2)
               
               
                  SEUT 267 artiklaa on tulkittava siten, että unionin tuomioistuin on kyseisen artiklan nojalla toimivaltainen arvioimaan vähittäispankkituotteiden tuotevalvontamenettelystä 22.3.2016 annettujen Euroopan pankkiviranomaisen ohjeiden (EPV/GL/2015/18) kaltaisten toimien pätevyyden.
               
            
                  3)
               
               
                  Unionin toimesta esitetyn lainvastaisuusväitteen tutkittavaksi ottaminen kansallisessa tuomioistuimessa ei unionin oikeuden mukaan edellytä sitä, että kyseinen toimi koskee suoraan ja erikseen sitä yksityistä, joka on esittänyt kyseisen väitteen.
               
            
                  4)
               
               
                  Kolmannen ennakkoratkaisukysymyksen tarkastelussa ei ole tullut esille seikkoja, jotka voisivat vaikuttaa vähittäispankkituotteiden tuotevalvontamenettelystä 22.3.2016 annettujen Euroopan pankkiviranomaisen ohjeiden (EPV/GL/2015/18) pätevyyteen.
               
            
         (1)  EUVL C 61, 24.2.2020.